27 Mo kua ni boletaka na siga nimataka,Ni o sega ni kila na ka ena yaco ena dua na siga.+2 Me vakacaucautaki iko e dua tale* me kua na gusumu,Io eso tale,* me kua na tebenigusumu.+3 E bi na vatu e bibi na nuku,Ia na nona veisagai na tamata lialia e bi sara vei rau qori.+4 E tiko na revurevu ni cudru katakata kei na cudru vakasivia,*Ia o cei e vosota rawa na vuvu?+5 E vinaka na veivunauci votu mai na loloma vuni.+6 E vinaka na mavoa e vakavuna e dua na itokani,+Ia e levu* na iregu ni meca.7 O koya e mamau e cata* na denioni mai na qanioni,Ia o koya e viakana e kamica mada ga vua na ka e wiwi.8 E vaka na manumanuvuka e biuta* na nona sovaNa tamata e drovaka na nona itikotiko.9 Na waiwai kei na ka boivinaka e vakamarautaka na lomada,E vaka kina na kamica ni veitokani e yavutaki ena ivakasala vinaka.+10 Mo kua ni biuta na nomu itokani se na itokani nei tamamu,Mo kua ni curuma na vale nei tacimu ena siga o leqa kina,E vinaka na kainomu e tiko voleka mai na tacimu e tu yawa.+11 Mo vuku na luvequ mo vakamarautaka na lomaqu,+Me dua na vosa meu tauca vua sa beitaki au.+12 Na tamata yalomatua e raica na ca qai vunitaki koya,+Ia na yalowai e lako tu ga yani qai leqa kina.13 Mo kauta na isulu ni tagane e vakadonuya me sauma na dinau ni vulagi,Mo kauta mai vua na ivakadei ke cakava qori ena vukuna na yalewa vulagi.+14 Ni dua e vosa vakalougatataka vakadomoilevu na wekana ena matakacaca,Ena okati qori me nona cudru.15 Na yalewa vakawati dauveiba* e vaka na dokanivale e turu tiko ena siga ni uca.+16 O koya e lewai koya rawa e lewa na cagiE qumia rawa na ilumu ena ligana imatau.17 E vagatara na kaukamea na kaukamea,E vaka kina na tamata ni vagatara na wekana.*+18 O koya e qarava na vunilolo ena kania na vuana,+O koya tale ga e qarava na nona turaga ena rokovi.+19 Me vaka ga na tirovi ni mata ena delaniwai,E tirovi vaka kina na lomada vua e dua tale.20 Na iBulubulu kei na vanua ni rusa* e sega ni mamau rawa,+E sega ni mamau vaka kina na mata ni tamata.21 Me vaka na kuro e vakasavasavataki kina na siliva kei na koula ena lovo,+E vakatovolei vaka kina na tamata ni vakacaucautaki.22 Ke o tukia na lialia ena itukiMe vaka na tuki covuata ena takona,Ena sega ni lako tani na nona sesewa.23 Mo kila vinaka na irairai ni nomu qelenisipi.Mo qarava vinaka* na nomu sipi,+24 Ni na sega ni tudei na iyau,+Se na isala vakatui ena itabatamata kece.25 Sa yali na co drokadroka, sa tubu mai na co vou,Sa kumuni mai na co ni veiulunivanua.26 Na luvenisipi tagane e rawa kina na nomu isulu,Kei na me tagane me isau ni tikiniqele.27 Ena vo na sucunime me memu,Me medra na nomu lewenivuvale, mera bula kina na nomu yalewa dauveiqaravi.
fij_Latn